《读义马传有感 其二》
明代·韩鸣金

思气操戈世道彝，我观义马实堪悲。脊鸰原上哀声急，紫燕茔前只影移。

隅目忍看流血泪，霜蹄那复逐风驰。犬猴忠义传青史，千古骅骝载传奇。

作者简介：韩鸣金，字伯声。博罗人。鸣凤弟。明神宗万历元年（一五七三）举人，初署桐柏教谕。移任琼州府学教授。升宣化知县。以事罢官归。有《五柳园集》。清乾隆《博罗县志》卷一二、清道光《广东通志》卷二九〇有传。